projecte-aina/catalan_government_crawling huggingface dataset:
El Departament de Dret Públic organitza un curs PROFID sobre el Doctorat Industrial en l'àmbit del Dret, adreçat al PDI permanent doctor dels dos Departaments de Dret.
El curs tindrà lloc el proper dimarts 10 de juliol, de 10h a 14h, a l'aula 523.
Podeu formalitzar la incripció enviant un correu-e a [EMAIL] abans del proper dilluns 9 de juliol, a les 14h.
El II Pla Estratègic de Recerca i Innovació de la URV, aprovat pel Claustre Universitari l'1 de juny de 2017, estableix com a línia d'acció la d'impulsar els doctorats industrials.
Juntament amb la identificació d'empreses i organitzacions en les quals es puguin desenvolupar aquests projectes, és imprescindible donar a conèixer els doctorats industrials i formar els investigadors i les investigadores que hi poden participar dissenyant projectes i esdevenint-ne els directors i directores de les tesis doctorals.
A la URV, en la convocatòria de 2016 es va concedir un doctorat industrial sota el títol de 'Secret del vot en sistemes de vot electrònic remot', en col·laboració amb l'empresa Scytl Secure Electronic Voting i amb la direcció acadèmica del Dr.
Jordi Barrat, professor titular de Dret Constitucional del Departament de Dret públic.
Es tracta del quart doctorat industrial concedit en l'àmbit de les ciències jurídiques i, de fet, el primer conclòs amb una empresa no dedicada específicament a tasques legals o relacionades amb les ciències socials.
Des de que existeix el Pla, en l'àmbit del Dret se n'han concedit només cinc en el conjunt de les universitats catalanes.
Aprofitant l'oportunitat que aquesta circumstància suposa, el curs s'adreça al professorat dels dos Departaments de Dret de la URV, amb la finalitat d'oferir la informació i la formació necessària per a dissenyar nous projectes.
Conèixer el Pla de Doctorats Industrials de la Generalitat de Catalunya.
Conèixer els requeriments per dissenyar un projecte de doctorat industrial.
Conèixer casos d'èxit en l'àmbit del Dret.
Explorar oportunitats de projectes de doctorat industrial en el si dels Departaments de Dret de la URV
El Pla de Doctorats Industrials de la Generalitat de Catalunya.
Casos d'èxit en l'àmbit del Dret.
El Centre d'Excel·lència en Big Data de Barcelona organitza la 4a edició dels Big Data Awards amb el patrocini d'Oracle.
Els Big Data Talent Awards tenen per objectiu reconèixer les tesis doctorals i projectes de final de màster o postgrau relacionats amb Big Data i Data Analytics amb més impacte socioeconòmic i amb la més gran innovació tecnològica.
Estudiants que hagin presentat tesi doctoral o projecte de fi de màster o postgrau durant el curs 2017-18 a les universitats catalanes.
Es premiaran el projectes de millora de la innovació tecnològica i amb major impacte socioeconòmic segons les següents categories
Oracle, en qualitat de patrocinador de la 4a edició dels Big Data Talent Awards, oferirà als guanyadors un premi de 1.000€ per a la categoria I (projecte final de màster o postgrau) i 1.500€ per a la categoria II (tesi doctoral).
Als premis se'ls aplicaran les retencions tributàries pertinents.
La convocatòria per a la presentació de candidatures romandrà oberta fins el divendres 28 de setembre de 2018 a les dotze del migdia.
Per participar cal emplenar el següent formulari d'inscripció.
Consulta les bases de la convocatòria.
Important: Aquesta activitat es tindrà en compte dins de les 30 hores addicionals en competències transversals que han de cursar tots els doctorands i doctorandes industrials.
La Ciència Oberta (Open Science) és un moviment que té per objectiu compartir la recerca científica i les seves dades a tota la societat civil, reforçant la idea del coneixement científic com a bé públic i aprofitant les possibilitats que ofereixen les noves tecnologies digitals per difondre i facilitar l'accés al coneixement científic.
Inclou l' accés obert a publicacions, dades, codis, metodologies, ètica i integritat, avaluació oberta de la recerca, recursos educatius amb la participació de diversos grups d'interès en recerca.
La Ciència Oberta s'implementa en paral·lel amb la recerca i innovació responsables (RRI) ja que comparteixen alguns dels objectius i ambdós moviments són impulsats per diferents comunitats científiques, governs i la Comissió Europea.
Aquest B·Debate, una iniciativa conjunta de Biocat i Obra Social "la Caixa", està coorganitzat pel Centre de Regulació Genòmica (CRG), la Universitat de Barcelona (UB), l' Institut de Salut Global de Barcelona (ISGlobal), l' Institut de Recerca de la SIDA IrsiCaixa i la Universitat Oberta de Catalunya (UOC).
L'objectiu d'aquest acte és el de començar a construir un full de ruta per a la pràctica de la Ciència Oberta amb la colaboració d'experts nacionals i internacionals de diferents disciplines i l'intercanvi de coneixements i bones pràctiques entre els participants.
Ens centrarem en quatre corrents principals de Ciència Oberta: 1) Accés obert; 2) Integritat i reproductibilitat de la recerca; 3) Avaluació de la recerca; i 4) Implicació dels grups d'interès.
L'esdeveniment en si serà una experiència de co-creació a partir de sessions de treball dedicades a generar recomanacions específiques amb l'aportació de tots els grups d'interès rellevants.
El nostre públic objectiu és la comunitat científica acadèmica i la indústria, responsables polítics i financers, organitzacions de la societat civil i la comunitat educativa.
El resultat principal d'aquest B·Debate serà una relació d'accions amb la possibilitat de convertir-se en una guia vital per a la implementació de la Ciències Oberta a Catalunya i Espanya.
Això inclourà recomanacions concretes per a diferents grups d'interès, tal i com s'ha fet a altres països com Països Baixos o Portugal.
El període d'inscripció ja està obert fins el dia 2 d'octubre.
Data límit per enviar un abstract i optar a presentar un pòster: 9 de juliol.
Més informació en aquest enllaç.
Inscripcions fins al 04 de octubre
Tens un repte i busques solucions innovadores per abordar-lo?
Durant aquesta sessió podràs aprendre a generar noves idees que donin resposta a diferents reptes, anant molt més enllà del brainstorming.
A través de l'aprenentatge pràctic, s'utilitzarà una metodologia lúdica i rigorosa a través del gaming, per aprendre de primera mà nous enfocaments en la resolució de problemes.
La sessió servirà per aprendre a sistematitzar el procés creatiu i per innovar amb una metodologia de quatre fases.
Aquesta metodologia anomenada Binnakle, guanyadora del premi del Gamification World Congress, us permetrà generar noves solucions a qualsevol repte de l'empresa, de manera eficaç i, alhora, divertida.
Les quatre fases del procés creatiu es convertiran en una expedició de quatre missions en la que els participants competireu per equips per treballar i presentar les millors idees.
Clústers / Estratègia empresarial / Innovació, tecnologia i R+D
Informar sobre els beneficis del gaming com a metodologia per abordar els problemes de la teva empresa.
Una empresa activa amb seu a Catalunya.
Presentació, metodologia i regles del joc
Missió 1, Explorar: La llacuna dels interrogants
Missió 2, Divergir: El bosc de les llums
Missió 3, Convergir: La vall de les dues cares
Concretar les idees seleccionades
Missió 4, Convèncer: La platja dels nous horitzons
Treballar les idees per maximitzar la seva acceptació i preparar la seva presentació
La plaça s'adjudicarà per ordre d'inscripció.
Més informació a la web http://agenda.accio.gencat.cat/
Future Industry Congress és el congrés sobre indústria avançada, digital i connectada.
Un espai on conèixer les tendències i l'estat de l'art tecnològic de la fàbrica del futur.
La 3a edició del Future Industry Congress s'estructura en 2 blocs, un bloc divulgatiu que té l'objectiu d'oferir una visió sobre la innovació en la indústria, a través d'un keynote speaker i un bloc pràctic on es realitzaran 4 Workshops.
Per a això comptarem amb la participació d'Eurecat i d'altres empreses referents en cadascuna de les temàtiques d'aquest any.
Eurecat, organitzador del Future Industry Congress, adopta un paper fonamental en aquest nou escenari, com a centre tecnològic generador de coneixement i com a pont entre els avenços en R + D i el sistema productiu.
El congrés comptarà amb experts nacionals i internacionals per mostrar tendències i novetats del sector industrial, des d'un punt de vista empresarial, científic i econòmic.
És un aparador estratègic per a que les empreses de diferents sectors coneguin les novetats.
Hi trobareu sessions plenàries on es parlarà de les necessitats tecnològiques del teixit industrial i els seus reptes futur, i l'estat de l'art en diferents camps de la recerca.
Divulgar i promoure les aplicacions i funcionalitats de les noves tecnologies per tal que les empreses esdevinguin més competitives gràcies a la innovació tecnològica.
Reunir al teixit empresarial, proveïdors i ofertants interessats en desenvolupar projectes en l'àmbit de la tecnologia i la recerca.
Detectar les necessitats d'innovació i promoure solucions tecnològiques innovadores pel sector industrial i digital.
Per assistir al congrés només has d' OMPLIR EL SEGÜENT FORMULARI
Inscripcions gratuïtes fins a esgotar places.
Gràcies pel teu interès en el Future Industry Congress.
Per a qualsevol altra qüestió, contacta amb [EMAIL]
El pròxim 24 de gener de 2019 torna a Barcelona l' IQS Tech Fest, el primer festival d'startups industrials d'Europa.
IQS Tech Factory, el centre d'emprenedoria d'IQS-URL i la primera acceleradora industrial d'Espanya, porta la indústria com mai abans s'ha vist.
En aquesta nova edició d' IQS Tech Fest, IQS Tech Factory vol retre homenatge als 50 anys d'aquesta gran fita i donar la benvinguda als Moonshot Innovators, la generació d'startups industrials que estan resolent reptes globals que mai abans ningú ha estat capaç de resoldre.
Per a més informació, cliqueu aquí.
Afegeix un esdeveniment al calendari iCal
Ets una empresa de base tecnològica, una startup o una spin of que necessites incorporar talent al teu projecte?
Vols conèixer alguns programes que et podem facilitar accedir-hi al potencial que necessita la teva empresa?
Vols conèixer com generar innovació a través de Talent UPC?
El proper dia 27 de març, organitzem una jornada a l'edifici RDIT, en la que presentarem i analitzarem algunes vies d'accés al talent i com aquest pot recolzar els reptes de la teva empresa per generar innovació.
En aquesta jornada comptarem amb la presència dels gestors de dos programes d'alt impacte a l'hora d'afrontar amb les màximes garanties la incorporació de talent a les vostres empreses.
I des de el Servei de Gestió de la Innovació UPC presentarem, dins del proper catàleg de serveis UPC, el primer servei destinat a llançament de reptes.
Aquesta ponència tractarà sobre el Pla de Doctorats Industrials, i la seva figura com a pont de transferència i coneixement entre les empreses i les universitats i centres de recerca.
Joan Francesc Córdoba.: Llicenciat en Psicologia Social i de les Organitzacions per la Universitat Autònoma de Barcelona.
Actualment és el responsable d'Anàlisi del Gabinet Tècnic de la Secretaria d'Universitats i Recerca de la Generalitat de Catalunya.
Les seves funcions principals estan vinculades a la planificació i avaluació de polítiques acadèmiques i econòmiques de les universitats de Catalunya i al desenvolupament de projectes estratègics com ara el Pla de Doctorats Industrials o el Programa Enginycat.
Anteriorment va ser membre de la UPC desenvolupant diverses funcions: responsable del Gabinet Tècnic de Programació, director de l'Àrea de Planificació, Avaluació i Estudis, director de l'Àrea de Recerca i director tècnic a l'Institut de Ciències de l'Educació (ICE)..
Els Brunch d'Innovació del Hubb30 són trobades que donen a conèixer les tecnologies més disruptives i com impacten al teixit empresarial i social.
Dedicades a línies d'innovació en camps específics que permeten conèixer de primera mà les tendències es configuren en aquell terreny, així com els experts que les protagonitzen.
Dirigides a organitzacions que vulguin innovar de la mà dels agents de recerca del territori.
El 5 de Juliol es tractarà el tema "Circular Water": L'economia circular aplicada al sector de l'aigua obre noves finestres de recerca i de negoci.
Durant aquest Brunch es presentarà el cas de col·laboració entre CETAQUA i els municipis de Gavà i Sabadell i es desplegarà un debat sobre pràctiques innovadores i tendències de la mà de les entitats, les empreses i els investigadors participants.
Deixa les teves dades i et contactarem per confirmar-te la inscripció
El proper dijous, 26 de setembre, a les 12.00h, a la Sala de Graus (2.03) de l'Escola Politècnica Superior de la UdL, tindrà lloc una sessió informativa del Pla de Doctorats Industrials, a càrrec dels responsables de l'AGAUR d'aquest Pla.
En aquesta sessió informativa s'explicaran els detalls del programa i resoldran els dubtes que sorgeixin de cara a la presentació de sol·licituds.
Albert Sangrà, director acadèmic del Pla de Doctorats Industrials de la Generalitat de Catalunya.
Joan Francesc Córdoba, director tècnic del Pla de Doctorats Industrials de la Generalitat de Catalunya.
Ramon Piñol, representant d'una empresa que col·labora amb la UdL amb un Doctorat Industrial.
Més informació: http://www.eps.udl.cat/ca/agenda/Sessio-informativa-del-Pla-de-Doctorats-Industrials/
UOC Indústria 4.0 és una jornada on comptarem amb ponències de persones, empreses i institucions vinculades amb el desenvolupament de les diferents tecnologies que conformen la quarta revolució industrial (Internet de les Coses, Computació al Núvol, Impressió 3D i Robòtica Col·laborativa, entre d'altres), així com de la importància dels nous perfils professionals i de la gestió del talent pel desenvolupament de projectes de transformació digital en l'àmbit industrial.
La Jornada UOC Indústria 4.0 és un esdeveniment gratuït enfocat a totes aquelles persones que vulguin aprendre sobre la Indústria 4.0, així com conèixer les sortides professionals que hi ha actualment i quina tipologia de formació és necessària per a ser un expert en aquest àmbit.
Aquesta tercera edició se celebrarà el proper 26 de setembre de 18 a 20:30 hores, a l'espai Movistar Centre de Barcelona.
Organitzat conjuntament pels Estudis d'Informàtica, Multimèdia i Telecomunicació de la Universitat Oberta de Catalunya i l'Escola Superior Politècnica TecnoCampus (centre adscrit a la Universitat Pompeu Fabra).
El proper 30 de gener de 2020 a les 9:30h a la Secretaria d'Universitats i Recerca es portarà a terme una sessió Informativa sobre Doctorats Industrials.
L'objectiu es informar als estudiants de màster els avantatges de participar-hi en el context de l'elaboració del Treball Final de Màster. per participar-hi només cal neregistrar el correu electrònic en l'enllaç bit.ly/2M71O9n; el correu nomès es farà servir en cas de que, per raons d'aforament o per altres causes imprevistes, s'hagi de notificar d'un canvi de data o d'ubicació.
L'empresa on fas el Treball Final de Màster li vol donar continuïtat? 🚀 Pots fer-ho amb un Doctorat Industrial, 📆 vine el 30 de Gener i t'expliquem con fer-ho! 👉 bit.ly/2M71O9n
Imprimir peces en 3D amb nanopartícules bioactives que les integren és ja una realitat gràcies al treball conjunt entre AVINENT i l'Institut de Bioenginyeria de Catalunya ( IBEC ).
Els avenços en matèria de pròtesis bioimpresas en 3D que s'incorporen veritablement al cos - amb els seus vasos sanguinis, amb sensibilitat - són cada dia més notables.
Així ho ha demostrat AVINENT en col·laboració amb el grup de Biomaterials per a Teràpies Regeneratives de l'IBEC.
L'empresa líder en innovació científica ho ha confirmat sobre una membrana d'embrió de pollastre, d'ou fecundat, i amb ratolins.
Les peces d'os en 3D de gran porositat i amarades en nanopartícules de calci funcionen.
I el millor encara està per arribar.
Les nanopartícules bioactives a força de calci actuen com balises d'atracció, com senyalitzadors que criden a les cèl·lules perquè migrin a aquesta zona i la repoblin.
En tres anys, les pròtesis es convertiran en os propi.
Es tracta d'un invent híbrid: un polímer més nanopartícules bioactives, que permeten que la pròtesi es converteixi en os.
Així doncs, bioimprimir os per a diverses estratègies terapèutiques -en lesions o malalties-, amb l'objectiu de desenvolupar un nou model d'os imprès en 3D per a la regió maxil·lofacial està cada vegada més a prop de convertir-se en la nova revolució del sector.
Ara cal provar aquesta investigació conjunta en animals vius més similars que l'embrió de pollastre i després en humans.
Amb aquesta bioimpresora 3D, una de les poques que ofereix el nivell de precisió i les característiques necessàries en medicina regenerativa del sud d'Europa, l'IBEC i AVINENT se situen a l'avantguarda d'una nova revolució tecnològica, ja que aquest material suposarà un canvi de paradigma, un canvi fonamental en la qualitat de vida del pacient.
AVINENT, referent en innovació científica
AVINENT basa la seva activitat en tres conceptes fonamentals: la investigació i la innovació; el rigor del seu equip científic; i el compromís amb la salut dels usuaris.
L'empresa dedica recursos i energies a impulsar el coneixement i a desenvolupar noves tècniques i solucions.
A més, publica amb freqüència estudis científics sobre implantologia, participa en congressos internacionals i té clar que el futur passa per seguir innovant.
Foto: Llibert Teixidó (La Vanguardia).
Podeu consultar en aquest enllaç la nota de premsa de l'empresa sobre el projecte, així com la notícia publicada al diari La Vanguardia amb el texte parcial.
A causa de les circumstàncies al voltant de la pandèmia del Covid-19, i com afecten la comunicació reduint les oportunitats d'informar sobre la convocatòria de Doctorats Industrials 2020, s'ha planificat el primer Webinar DI: " Recerca estratègica, clau de competitivitat: la contribució dels Doctorats Industrials " que tindrà lloc el dia 20 de maig a les 11h.
Al webinar aportarem informació sobre com els Doctorats Industrials poden ser útils combinant la recerca aplicada, la retenció de talent i la innovació del teixit empresarial i institucional en col·laboració amb el sistema de recerca català, donarem detalls sobre els incentius que aporta la convocatòria de la Generalitat de Catalunya i sobre quines són les qüestions interessants per poder accedir als ajuts previstos.
El webinar va adreçat a persones d'empreses i institucions que impulsin projectes d'innovació aplicada, a investigadors/es d'universitats, centres de recerca o centres tecnològics i a estudiants/es de màster que vulguin impulsar o participar en un Doctorat Industrial, pel que creiem que us pot ser d'interès.
La inscripció al Webinar es pot fer en aquest REGISTRE.
La filòsofa i escriptora Marina Garcés (Barcelona, 1973), que centra la seva activitat en l'àmbit de la política i el pensament crític, ha pronunciat la lliçó inaugural del curs acadèmic 2018-2019 de la UPC, titulada 'De la producció dels sabers a la producció de la ignorància'.
L'acte d'inauguració ha tingut lloc divendres, 21 de setembre, a l'Auditori de l'edifici Vèrtex al Campus Nord de Barcelona.
En la lliçó inaugural del curs acadèmic 2018-2019 de la Universitat Politècnica de Catalunya la consellera d'Empresa i Coneixement, Àngels Chacón Feixas, ha destacat la rellevància de la UPC en el sistema universitari de Catalunya i "els seus esforços en programes concrets com el dels Doctorats Industrials".
El Sincrotró ALBA juntament amb la Universitat de Barcelona (UB) ha presentat una proposta al Pla de Doctorats Industrials de la Generalitat de Catalunya per contractar un estudiant investigador que es dedicarà a un projecte industrial mentre realitza estudis de doctorat.
El projecte industrial es centrarà en la tecnologia de plasma de RF de baixa pressió, així com en la deposició de la capa atòmica (ALD) i consta d'una part aplicada i una part científica.
La primera part aplicada està orientada al desenvolupament tècnic addicional d'una font de plasma de RF per a la neteja de superfícies de precisió òptica i càmeres UHV crítiques, especialment per a components òptics de grans dimensions, en el camp de l'òptica de sincrotró i làsers d'electrons lliures (FEL) com la Litografia Ultraviolada extrema semiconductora (EUV) de pròxima generació.
L'última part científica s'ocupa de les activitats de R + D centrades en l'ús del mateix tipus de font de plasma RF per a la deposició de pel·lícula prima epitaxial de multicapes híbrides de grafè / òxid metàl·lic, fent ús de les competències internes sobre la deposició de la capa atòmica (ALD) com una eina addicional per a la deposició de pel·lícules primes d'òxid metàl·lic sobre nanoestructures de carboni de grafè orientades a materials supercapacitadors.
L'estudiant de doctorat serà contractat per l'ALBA, on es durà a terme la major part de la feina.
Per enviar una sol·licitud per a un projecte de doctorat industrial, s'ha d'enviar una còpia digital del formulari completat a [EMAIL], i l'original signat a l'Agència de Gestió de Beques Universitaris i de Recerca ( AGAUR ): Passeig Lluís Companys, 23, 08010 Barcelona (RE: Industrial Doctorate Project).
Recorda que la sol·licitud s'ha d'enviar a l'Administració catalana com s'indica a les instruccions i no a CELLS-ALBA.
Per a més informació visiteu la següent web o contacteu [EMAIL]
El Club Joventut Badalona i la Universitat de Vic s'han unit per impulsar conjuntament un doctorat industrial, que consistirà en el monitoratge avançat de la càrrega d'entrenament en basquetbol per la prevenció de lesions esportives.
La data límit de presentació dels candidats és el dilluns 10 de desembre.
La recerca es basarà en el control de la càrrega en el basquetbol i la seva relació amb les lesions esportives.
Durant els darrers anys, s'han desenvolupat una sèrie de metodologies basades en la mesura i control de les variables internes i externes relacionades amb la càrrega d'entrenament que els clubs esportius de més alt nivell intenten modelar.
El projecte intentarà desenvolupar una metodologia de control de la càrrega aplicable a la formació i desenvolupament de joves jugadors així com d'esportistes professionals, implementant-la en els equips del Club i investigant-ne la capacitat de control de l'entrenament i la recuperació.
L'objectiu final serà desenvolupar algoritmes específics de prevenció, així com de metodologies que permetin, mitjançant processos d'inferència, objectivar millor quines són les variables de càrrega interna i externa que condicionen més la fatiga i l'aparició de lesions músculo-esquelètiques.
La data prevista d'inici del projecte és l'1 de gener de 2019, i el dia límit per presentar la candidatura és el dilluns 10 de desembre, a través d'aquest formulari hípervinculat.
Els sol·licitants hauran de seguir els següents passos:
- Enviament de còpia electrònica a la bústia de correu del Pla de Doctorats Industrials: [EMAIL]
- Presentació del formulari original en paper i signat per totes les parts participants a la seu de l'Agència de Gestió d'Ajuts Universitaris i de Recerca (AGAUR): passeig Lluís Companys, 23, 08010 Barcelona.